rlitschk/wikidir huggingface dataset:
Euterpe oder Eutelpe ( „de Freud maakt“, „de Spaaß maakt“, „Sik Högen“) is en vun de negen Musen, de dat vun Hesiod af an in de Greeksche Mythologie gifft. Normolerwies warrt se ankeken as Muse vun de Toonkunst un vun de lyrisch Poesie. In de late röömsche Tiet is se ansehn wurrn as Muse vun de lyrisch Dichtung un vun dat Flötenspeel. As al Musen is Euterpe en Göddin. Se is ja de Dochter vun den Göddervadder Zeus un siene Leevste Mnemosyne. He schall jem alltohopen in negen Dage tüücht hebben, as he mit sien Deern wietaf vun de annern Gödder weer. Afbillt warrt Euterpe mit en Flööt oder mit en Aulos (antike Dubbelflööt), sunst woll ok mit noch en anner Instrument, as en Vigelien. De Asteroid Euterpe hett vun düsse Muse sien Naam vun kregen. Euterpe. Mehr Biller, Videos oder Audiodateien to’t Thema gifft dat bi Wikimedia Commons.
Erato (Έρατώ, »de leevlich is«, »de smucke Deern«) is en vun de negen Musen, de dat vun Hesiod af an in de Greeksche Mythologie gifft. Se is de Muse vun de Gedichten över de Leev, vun de Lyrik, vun den Gesang un vun den Danz. Denn gifft dat ok noch en Nymph Erato ut de Nereiden ehre Familie. As al Musen is ok Erato en Göddin. Se is de Dochter vun den Göddervadder Zeus un siene Leevste Mnemosyne. He schall ehr in negen Dage tüücht hebben, as he mit sien Deern wietaf vun de annern Gödder weer. De Nymph Erato schall in ole Tiet den Gott Pan siene Prophetsche ween hebben. Düsse Gott hett in Lykosura in Arkadien en Hilligdom harrt. Dor holen de Minschen sik sien Orakel in. De Nymph Erato weer verheiraat mit Arkas. Mit em hett se den Söhn Azan harrt. Vun de Muse Erato hett de Asteroid Erato sien Naam vun kregen.
Polyhymnia (ok Polymnia, "de veele Hymnen hett") is en vun de negen Musen, de dat vun Hesiod af an in de Greeksche Mythologie gifft. Se is de Muse vun hymnisch Gedichten, vun Danz un Pantomime, un vun de Geometrie. Ok as Muse vun de Bueree warrt se ankeken. As al Musen is se en Göddin. Se is ja de Dochter vun den Göddervadder Zeus un siene Leevste Mnemosyne. He schall ehr in negen Dage tüücht hebben, as he mit sien Deern wietaf vun de annern Gödder weer. Polyhymnia warrt as en eernsthaftige Fro ankeken, nadenkern un seriöös. Faken warrt se afbillt mit en Finger up’n Mund un hett dorbi en langen Mantel un en Sleier üm un an. Dorbi stütt se sik mit’n Ellbogen up’n Pieler. Meist he se keen besunner Teken bi sik, man towielen höllt se en Bookrull in’e Hand. De Asteroid Polyhymnia hett sien Naam vun düsse Muse her. Polyhymnia. Mehr Biller, Videos oder Audiodateien to’t Thema gifft dat bi Wikimedia Commons.
Euterpe betekent Euterpe, Figur ut de greeksche Mythologie, Euterpe, Geslecht von Palmen, Euterpe, Naam vun dat hoochdüütsche „Johrbook för Literatur in Sleswig-Holsteen“, rutgeven vun Bodo Heimann, kümmt rut siet 1986, Euterpe, Musiktietschrift, de in dat 19. Johrhunnert rutkamen weer, (27) Euterpe, en Asteroid, Euterpe, en Terminoloogsche Datenbank vun dat Europaparlament. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kalliope betekent Kalliope, Figur ut de greeksche Mythologie, (22) Kalliope, en Asteroid, Kalliope, en Datenbank. Kiek ok bi: Kaliopi. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kalliope (greeksch Καλλιόπη, "de mit de mooie Stimm", ok Calliope) is en vun de negen Musen ut de Greeksche Mythologie. Se is de Muse vun Epos un Elegie, vun Wetenschop un Philosophie. As al Musen is Kalliope en Göddin. Se is ja en Dochter vun Zeus un siene Leevste Mnemosyne. Mit den Olymschen Gott Apollon hett se de Söhns Orpheus un Linos. As dat twuschen Aphrodite un Persephone to’n Striet kümmt över den Adonis, dor is se de Richtersche twuschen jem. Kalliope is de öllste vun de Musen un weet ok an’n meisten. Ehr Teken is de Schrievtafel. De Asteroid (22) Kalliope, de 1852 updeckt wurrn is, hett sien Naam vun düsse Muse herkregen. Ok de zentrale düütsche Datenbank vun Nalatenschoppen un Autographen heet Kalliope un hett sien Naam vun düsse Muse her. En Tietschrift för Literatur un Kunst, vun März 2008 af an rutgeven veermol in’t Johr vun den “Bernstein-Verlag’’, heet just so Kalliope, as en Figur in den Roman „Fool on the Hill“ vun Matt Ruff. Kalliope. Mehr Biller, Videos oder Audiodateien to’t Thema gifft dat bi Wikimedia Commons.
Urania betekent Urania, Muse vun de Steernkunn ut de greeksche Mythologie, (30) Urania, en Asteroiden, Urania, Zentrum för den Dialog vun Wetenschop un all Lüde, Urania, Volksbildungshuus mit Steernwacht in Wien, Urania Genève Sport, Swiezer Vereen ut Genf, SC Urania Hamburg, Sportvereen ut Hamborg, Urania, en Johrbook, Urania, hoochdüütsche wetenschopliche Bökerregen för Jan un alle Mann: Urania Universum, Urania Tierreich, Urania Pflanzenreich, Urania, wetenschopliche Tietschrift in de Weimarer Republik. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Urania is en vun de negen Musen ut de Greeksche Mythologie. Se is tostännig för de Steernkunn (Astronomie). Dat gifft bi de olen Greken noch en annere Urania: Dat is en Dochter vun Okeanos un Thetys. As al Musen is Kalliope en Göddin. Se is ja en Dochter vun Zeus un siene Leevste Mnemosyne. De een oder annere antike Schriever vertellt, dat Urania mit den olympschen Gott Apoll de beiden Söhns Hymenäos un Linos harrt hett. Annere meent, Linos weer woll de Söhn vun Kalliope. Urania warrt afbillt un dorstellt mit ehre Teken, den Wieser un den Himmelsglobus. In de late Antike hefft Macrobius un Martianus Capella de Pythagoreers ehre Gedanken to de Sphärenharmonie so utarbeit’, dat de Musen dorbi tostännig weern för de enkelten Sphären vun den Heben. Dorbi hett Urania ehrn Platz in’n Fixsteernhimmel kregen. Dor hett se den hööchsten Toon in de Sphärenharmonie mit harrt. Vun düsse Muse hett de Asteroid (30) Urania sien Naam vun her. Veel Steernwachten un astronoomsche Verenen dreegt ehrn Naam. Urania. Mehr Biller, Videos oder Audiodateien to’t Thema gifft dat bi Wikimedia Commons.
Michail Nechemjewitsch Tal (lettsch Mihails Tāls; russisch Михаил Нехемьевич Таль/Michail Nechemjewitsch Tal; * 9. November 1936 in Riga; † 27. Juni 1992 in Moskau) weer en lettsch/sowjetisch Schachspeler un van 1960 bit 1961 de achte Schachweltmeester. Anmarken: Sien Graffsteen gifft as Doodsdatum den 27. Juni 1992 an, bannig völ Borns seggen aber ok, dat he an 28. Juni storven is. Wiel sien Öllern Jöden weern, muss sien Familie 1941 nah de Inmarsch vun de Wehrmacht Lettland verlaaten. Dorbi hebbt se all, wat se harrn verloren. Tal hett dat Schachspeln mit 7 Johren lehrt. 1949 fung de levenslang Tosommenarbeit mit Alexander Koblenz an, de as Trainer grooten Andeel an Tals Karriere harr. Nah sien Schooltiet hett Tal en Studium vun de russisch Spraak un Literatur anfungen un 1958 mit en Staatsexamen afslooten. He hett sück all aber fröh för dat professionell Schach entscheeden. 1959 kunn he all dat Kandidatenturnier winnen. In de Wettkamp üm de Weltmeesterschap 1960 kunn he Michail Botwinnik mit 12,5 : 8,5 slahn un wurr de 8. Weltmeester. En Johr later hett he aber den Revanchekamp tegen Botwinnik mit 8 : 13 verloren, wiel Botwinnik sück akribisch up Tal vörbereidt un instellt harr, wo he ja sowieso ganz
De Hypotenuse is de längste Siet in en rechtwinklig Dreeeck. De annern twee Sieden warrt Katheten nöömt. De Längt vun de Hypotenuse kann een mit den Satz vun Pythagoras utreken: a 2 + b 2 = c 2 {\displaystyle a^{2}+b^{2}=c^{2}} . Dorbi sünd a un b de twee Katheten un c is de Längt vun de Hypotenuse. De Middelpunkt vun de Hypotenuse is ok de Middelpunkt vun den Thaleskrink. De Naam Hypotenuse kummt över Latiensch Hypotenusa ut de greeksche Spraak: ὑποτείνουσα (hypoteinousa) is tosamensett ut hypo- ("ünner") and teinein ("utspannen") un meent de Siet, de (so as in dat Bild) ünner de anner twee Sieden opspannt is. Katheet Sinus, Kosinus rechtwinklig Dreeeck
De Revekol is en 115 m över de See hogen Barg in de Woiwodschop Pommern in Polen. De Barg is in de Iestied as Morään opschaven worrn. De Revekol liggt in’n Oosten vun Pommern, to Oosten vun’n Goarder See. In’n Noordoosten vun’n Barg liggt de Oort Schmolsin un in’n Süüdwesten de Oort Goard. In’n Oosten un Noorden fleet de Stroom Lupow üm den Barg rüm. In’t Middelöller geev dat op’n Revekol en Marienkapell, de mit de Marienkapell op’n Gollen beten wieder in’n Westen to verglieken weer. De Kapell weer in’t Middelöller en wichtigen Wallfohrtsoort. Mit de Reformatschoon is de Kapell nich mehr wieder bruukt worrn un is later wegkamen.
Dit Woort hett noch annere Bedüden: kiek dorför ünner Lupow (Dörp). De Lupow is en Stroom in Pommern. Se is tohoop mit de Obrówką 98,7 Kilometer lang. Vun alltohoop 924,5 km² deit dat Water na de Lupow affleten. De Born liggt 256 Meter över de See in’n Lupowsker See. He liggt in’n Landschopspark Stolpdaal bi dat Dörp Saviat. An’n Ünnerloop gifft dat in de söss Dörper Schmolsin, Wendsch Silkow, Driesen, Labehn, Poganitz un Lupow Waterkraftwarken, de tohoop en Leistung vun 0,94 MW hebbt. Kort vör de Münn deit de Lupow üm’n Revekol rüm un in’n Goarder See fleten. De Goarder See is dör en so üm un bi een Kilometer brede Nehrung vun de Oostsee trennt. De Lupow dörbrickt disse Nehrung un münnt bi dat Dörp Roow. Beken, de de Lupow tofleten doot, sünd Bukowina (28,6 km lang), Mydlity (7,3 km), Rokitnica (11,1 km), Rębowa (7,1 km), Darżyńska Struga (14,3 km) un Charstnica (12,0 km). De Lupow is as Natura-2000-Rebeet utwiest.
Bukowina betekent Bukowina, Region in de Ukraine un Rumänien, Bukowina, Dörp in de Gemeen Langewiese in Polen, Bukowina, Dörp in de Gemeen Biszcza in Polen, Bukowina, Dörp in de Gemeen Tomaszów Lubelski in Polen, Bukowina, Dörp in de Gemeen Triebel in Polen, Bukowina, Dörp in de Gemeen Gorzkowice in Polen, Bukowina, Dörp in de Gemeen Błaszki in Polen, Bukowina, Dörp in de Gemeen Beitsch in Polen, Bukowina, Dörp in de Gemeen Laszki in Polen, Bukowina, Dörp in de Gemeen Ulanów in Polen, Bukowina, Dörp in de Gemeen Zewitz in Polen, Bukowina, Barg in de Beskiden, Bukowina, Barg in de Sudeten, Bukowina, Stroom in Polen, de in de Lupow münnt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Édith Piaf, börgerlich Édith Giovanna Gassion, (* 19. Dezember 1915 in Paris; † 10. Oktober 1963 in Plascassier, na de Doodsoorkunn 11. Oktober 1963 in Paris) weer en franzöösch Chansonsingerin. As Édith Gassion boren, wurr Édith Piaf all eenig Weeken nah hör Geburt vun hör Moder Anita Maillard, en Koffihuussingerin, verlaaten un is bi hör Grootmoder vun Moders Siet upwussen. Bi de weer se aber meest verhungert. Hör Vader Louis Gassion, Akrobat (Kontorsionist, d. h. Slangenminsch) in en Wannerzirkus, hett hör denn 1917 bi sien Moder ünnerbrocht, dat sien Dochter we’er to Kräften kommen de. 1919 hett se hör Oogenhoornhuut in Sweer kregen un wurr blind. Twee Johr later hett hör Oma mit hör en Wallfohrt to Theresia Martin nah Lisieux, wo Édith ok würklich hulpen wurr. Af de Tiet hett se Theresia hör Leben lang verehrt. Se weer eerst söben Johr old, as se dat eerste Mal mit hör Vader up Tournee gahn is. Mit 10 Johren hett se up Straaten sungen. Édith Piaf wurr bannig stark prägt vun de Alkoholismus vun hör Vader un vun de Gewalttätigkeit vun dat Milieu, in dat se upwussen is. As 15-johrige hett se hör Vader verlaaten un is alleen as Straatensingerin nah
De 27. April is de 117. Dag vun den Gregoriaanschen Klenner (de 118. in en Schaltjohr). 1622 - Slacht bi Mingolsheim: de vereenigten Heren vun Mansfeld un Georg Friedrich vun Baden-Durlach winnt in den dörtigjohrigen Krieg gegen de Kaiserlichen ünner Tilly. 1788 - Maryland pedd as 7. Bunnsstaat de USA bi. 1940 - Afsluss vun't Afwracken vun LZ127 Graf Zeppelin un LZ130 Graf Zeppelin II - Enn vun de Luftschipp-Tied. 1941 - De düütsche Wehrmacht nimmt Athen in. 1945 - Befreen vun'n Konzentratschoonslagerkomplex Kaufering/Landsberg dör de US-Armee 1945 - Unafhängigkeitsverkloren vun Österriek. 1952 - Ünnerteken vun'n Fredensverdrag twüschen Japan un China. 1960 - Togo warrt unafhängig. 1961 - Sierra Leone warrt vun Grootbritannien unafhängig, man bleevt in't Commonwealth of Nations. 1969 - De franzöösche Staatspräsident Charles de Gaulle pett no eene Nederlaag bi een Referendum över de Regionalisierung vun't Verwalten trüch. 1972 - Dat Misstroonsvotum tegen Willy Brandt in'n düütschen Bundsdag klappt nich. 1978 - Afghanistan. Militärputsch tegen Mohammad Daud, de dorbi dood blifft. Taraki warrt de ne'e Präsident un Amin de twete Mann in'n Staat. 1992 - Bundsbutenminister Hans-Dietrich Genscher (FDP) seggt, dat he trüchtreden wüll. 1992 - De „Föderative Republiek Jugoslawien“ (FRJ) kümmt dör dat Tosamensloten vun Serbien
Kant betekent en Lien, an de twee Sieden von wat tohoopstött: Sülvkant, bi Stoff, Kantendetektschoon, in de Bildverarbeidung, Kant, en Element von en Graphen, dat twee Knütten verbinnt, Kant, Stadt in Kirgistan, Kant, en Maandkrater. Kant is de Familiennaam von Agnes Kant (* 1969), nedderlandsche Politikerin, Edgar Kant (1902–1978), eestnischen Geograaf, Eva Kant (* 1944), belgische Schauspelerin un Sängerin, Hari Kant, kanaadschen Hockeyspeler, Harold Sanford Kant (1931–2008), US-amerikaanschen Avkaat, Hermann Kant (1926–2016), düütschen Schriever, Horst Kant (* 1946), düütschen Wetenschopshistoriker, Immanuel Kant (1724–1804), düütschen Philosoof, Johann Heinrich Kant (1735–1800), lettschen Pastoor un Schoolmeester, Krishan Kant (1927–2002), indischen Politiker, Ove Kant (1929–1997), sweedschen Speelbaas, Dreihbookschriever un Schauspeler, Suman Krishan Kant, indische Politikerin, Uwe Kant (* 1936), düütschen Schriever. Kiek ok bi: Kante, Kanten, Kandt, Cant. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bewies betekent Bewies, Begreep ut de Mathematik, Bewies, Begreep ut de Logik, Bewies, Begreep ut dat Recht. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Eems (ok Iämse oder Ähmse) is en Stroom in’n Noordwesten vun de Bundsrepubliek Düütschland. De Eems geiht in de Noordsee bi de Stadt Emden in Ostfreesland un kummt vun’n Süüden her. De Eems flütt dicht bi de hollandsch Grenz na Düütschland. Dörper un Städer an de Ems: Rittbiärg Wienbrügge Warnduorp Telligte Graiwen Detten Rene Soltbergen Eemsbüren Lingen Meppen Haren Lathen Askendorp Tunxdrup Papenbörg Weener Leer Emden Delfziel Dör de Eems mooten ok de groot Schippen, de up de Meyer-Werft in Papenbörg boot wurd, no de Nordsee fohren. Dat dat beter geiht, hett man dor dat Emssperrwark inboot. Klaus-Werner Kahl: Kahl's platdüütske Naokieksel. Aschendorff Verlag GmbH & Co. KG, Münster 2009, ISBN 978-3-402-12788-9. Eems. Mehr Biller, Videos oder Audiodateien to’t Thema gifft dat bi Wikimedia Commons.
De Satz vun Thales seggt: Wenn A, B un C Punkten op en Krink sünd un wenn de Lien AC en Dörmeter vun den Krink is, denn is de Winkel ABC en rechten Winkel. Üm den Satz vun Thales to bewiesen bruukt wi disse Tosamenhäng: De Winkelsumm in en Dreeeck (180°) is so groot as twee rechte Winkels (90°) De twee Basiswinkels in en gliekschinkligen Dreeeck sünd gliek groot. Laat O den Middelpunkt vun den Krink ween. Wieldat OA = OB = OC, sünd OAB un OBC gliekschinklige Dreeecken. Dormit sünd de Basiswinkels vun disse Dreeecken gliek groot: OBC = OCB un BAO = ABO. Wi nöömt α {\displaystyle \alpha } = BAO un β {\displaystyle \beta } = OBC. De 3 Binnenwinkels vun dat Dreeeck ABC sünd denn α {\displaystyle \alpha } , α + β {\displaystyle \alpha +\beta } un β {\displaystyle \beta } . För de Winkelsumm in ABC gellt denn: α + ( α + β ) + β = 180 ∘ {\displaystyle \alpha +\left(\alpha +\beta \right)+\beta =180^{\circ }} un dormit 2 α + 2 β = 180 ∘ {\displaystyle 2\alpha +2\beta =180^{\circ }} oder eenfach α + β = 90 ∘ {\displaystyle \alpha +\beta =90^{\circ
Alfs betekent Alfs, Gemeen in’n Landkreis Rodenborg, Neddersassen, Alfs, Oort in de Gemeen Geestland in’n Landkreis Cuxhoben, Neddersassen. Alfs is de Familiennaam von Alexander Alfs (1924–2010), düütschen Grafiker, Maler un Illustrater, Joseph Alfs (1910–1943), düütschen Archäoloog. Kiek ok bi: Ahlfs. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Alfst betekent Alfst, Gemeen in’n Landkreis Rodenborg, Neddersassen, Alfst, Oort in de Gemeen Geestland in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Stadt Willemshaven is en Stadt in Neddersassen. Se liggt in den ollnborgschen Deel vun Freesland an den Jadebusen. Se woor 1937 mit ene annere Stadt, Rüstringen vereenigd. Un so harr se över 100.000 Inwahners, man vandagen nich mehr. Willemshaven is ene Stadt mit enen siet de 19. Johrhunnert groten Haven för de Kooplüüd un de Marine. 1853 woor twüschen den Staat Ollnborg un den Staat Preußen de Jadeverdrag afslaten. De Preußen wulln an de Noordsee geern enen Kriegshaven boen un koffen darum von Ollnborg 334 Hektar Land, dat an de noordwestliche Eck von’n Jadebusen leeg. Dat Rebeet höör histoorsch to Oost-Freesland. 1869 geev König Willem von Preußen de Stadt den Naam Willemshaven. De plattdüütsche Schrievwies woor afsichtlich an de von Bremerhaven un Cuxhaven anpasst. Dat verkoffte Land höör to de Karkspelen Heppens un Ne’enn. 1873 koffen de Preußen noch 127 Hektar darto. Dör den Bo von den Kriegshaven wussen de Arbeidersiedlungen, de an den Stadtrand up de ollnborgsche Siet legen, stark an. So keem dat 1879 to de Gründung von dat Karkspeel Bant, un tosamen mit Heppens un Ne’enn entstund darut de ollnborgsche Stadt Rüstringen. Jahrteihnte leven twee Städer, de ene unner ollnborgsche un de annere unner preußsche Hoheit
Disse Artikel is man blots en Stubben. Du kannst Wikipedia helpen un em verbetern. Logik (ooldgreeksch ἡ λογική τέχνη hē logikḗ téchnē, plattdüütsch de Kunst vun’n Denken) is de Lehr vun de vernünftigen Slüss in dat Denken. De Logik unnersöcht, ob Argumenten richtig bruukt weert. Dorbi is dat egol, wo dat üm geiht. De Logik kickt bloß to, dat de Argumenten passlich sünd. Een snackt ok vun „formale“ Logik in düssen Tosamenhang. De Logik warrt as en Twieg vun de Philosophie, man ok vun de Mathematik un vun de Informatik ankeken. Dat Woort „Logik“ warrt in Grekenland in de öllere Stoa un in den öllern Peripatos bruukt för de „Lehr vun de Argumenten“ oder de „Lehr vun de vernünftigen Slüss“. Vun dat 1. Johrhunnert v. Chr. af an gifft dat dor Belegen för. De antike Stoiker Zenon vun Kition hett dat Woort al bruukt. In de düütsche (un plattdüütsche?) Sprake warrt dat Woort „Logik“ in dat 18. un 19. Johrhunnert faken an de Stäe vun Kennistheorie, Ontologie oder vun allgemeene Dialektik bruukt. So is dat jedenfalls bi Immanuel Kant un bi G. W. F. Hegel. Vun dat 20. Johrhunnert af an warrt tomeist „symboolsche Logik“ as „Logik“ ankeken. Düsse Logik
Disse Artikel is man blots en Stubben. Du kannst Wikipedia helpen un em verbetern. De Ethik (ooltgreeksch ἠθική (ἐπιστήμη) ēthikē (epistēmē) „dat (Weten) vun de Seden“, vun ἦθος ēthos „ Mood, Sitt, Bruuk; Charakter, Aart vun’n Sinn“, up latiensch mos, pl.: mores) is en vun de groten Twiegen vun de Philosophie un befaat sik mit de Moral. Cicero hett to siene Tiet as eersten dat Woort ēthikē översett’ in dat ganz nee latiensche Woort philosophia moralis. Vun dor af an is düt Woort in de Philosophie up Latiensch bruukt wurrn. De Ethik un de Twiegen, de dor nu wedder vun afgaht, weert ok „Praktische Philosophie“ nömmt in’n Ünnerscheed to de „Theoreetsche Philosophie“. De Praktische Philosophie befaat sik mit dat Doon un Hanneln vun de Minschen, de theoreetsche Philosophie mit de Grundlagen vun dat Denken. To de Praktische Philosophie höört Twiegen, as Rechtsphilosophie un Staatsphilosophie. To de theoreetsche Philosophie höört Twiegen, as Logik, Kennistheorie un Metaphysik. As Woort för en Twieg vun de Philosophie is dat Woort „Ethik“ to’n eersten Mol vun Aristoteles bruukt wurrn. He meen dor de Wetenschop mit, de sik mit Wennsten, Seden un Bruken befaten deit. Man al to Sokrates siene Tiet güng dat in dat Zentrum
Dat Gymnasium Steglitz is en humanistisch Gymnasium in Berlin. Dat Gymnasium is in de Stadtbezirk Steglitz-Zehlendorf. Steglitz is en rieken Deel vun Westberlin. Dat Gymnasium Steglitz weer de School, vun de Schöler un de Lehrer Ludwig Gurlitt de Wandervogel in't Leven ropen hemm. De bekannte düütsche Rapper Prinz Pi is hier na School gahn. En anner humanistisch Gymnasium in Berlin weer dat Gymnasium zum Grauen Kloster. Gymnasium Steglitz. Mehr Biller, Videos oder Audiodateien to’t Thema gifft dat bi Wikimedia Commons. Gymnasium Steglitz Ehmaligenvereen vun dat Gymnasium Steglitz Koordinaten:52° 27′ N, 13° 20′ O
dol2day („democracy online today“) is ene Websteed, en sozialet Nettwark, dat sik an Lüüd mit Intress in Politik richten deit. De Websteed is ene Krüzung ut Klönhook un Rullenspeel. dol2day is 2000 online gahn un hett mehrere Priesen wunnen. De Spraak is Hoochdüütsch. dol2day (hoochdüütsch)
Homer betekent Homer, beröhmten, antiken Dichter ut Grekenland, Homer, Vörnaam för Mannslüüd, Homer, in’n Baseball-Sport en annern Naam för den Home Run, in de Neurobiologie de Naam för en postsynaptisch Protein, Homer, Oort in Shropshire, Grootbritannien, Homer Green, Oort in Merseyside, Grootbritannien, Homersfield, Oort in Suffolk, Grootbritannien, Homer, Oort in Alaska, USA, Homer, Oort in Georgia, USA, Homer, Oort in Iowa, USA, Homer, Oort in Louisiana, USA, Homer, Oort in Michigan, USA, Homer, Oort in Nebraska, USA, Homer, Oort in New York, USA, Homer City, Oort in Pennsylvania, USA. Kiek ok bi: Homer Township. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Homer is en Vörnaam för Jungs. De Naam kümmt ut de Greeksche Spraak un bedutt „Börg“ oder ok „Ehmann“ oder „Ehfro“. Man dat speelt keen groot Rull, wichtig is, dat de grote antike Dichter Homer so heten hett. He is dat Vörbild för düssen Naam, de hüdigendags tomeist in de USA bruukt warrt. Homer, greekschen Dichter vun de Ilias un de Odyssee Homer Martin Adkins (1890-1964), US-amerikaanschen Politiker Homer C. Ledford (1927-2006), US-amerikaanschen Instumentenboer un Bluegrass-Musiker Homer Simpson, Figur ut de Film- un Feersehreeg The Simpsons (dt.: Die Simpsons) Homer Simpson heet ok en Figur in den Roman The Day of the Locust (dt.: Der Tag der Heuschrecke) vun Nathanael West Vun den Vörnaam kümmt ok de Tonaam Homer her. He bedutt so veel, as : Ut Homer siene Familie. Winslow Homer (1836–1910), US-amerikaanschen Maler